CELEX: C2004/284/11
Language: el
Date: 2004-11-20 00:00:00
Title: Απόφαση του Δικαστηρίου (έκτο τμήμα), της 30ής Σεπτεμβρίου 2004, στην υπόθεση C-481/03: Επιτροπή των Ευρωπαϊκών Κοινοτήτων κατά Μεγάλου Δουκάτου του Λουξεμβούργου (Παράβαση κράτους μέλους — Οδηγίες 2001/12/EK και 2001/13/ΕΚ — Κοινοτικοί σιδηρόδρομοι — Ανάπτυξη — Συνθήκες ομοιόμορφης, δίκαιης και άνευ διακρίσεων προσβάσεως στην υποδομή — Παροχή αδειών σε σιδηροδρομικές εταιρείες — Κοινό καθεστώς — Μη εμπρόθεσμη μεταφορά στην εσωτερική έννομη τάξη)

20.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 284/6
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (έκτο τμήμα)
   της 30ής Σεπτεμβρίου 2004
   στην υπόθεση C-481/03: Επιτροπή των Ευρωπαϊκών Κοινοτήτων κατά Μεγάλου Δουκάτου του Λουξεμβούργου (1)
   
   (Παράβαση κράτους μέλους - Οδηγίες 2001/12/EK και 2001/13/ΕΚ - Κοινοτικοί σιδηρόδρομοι - Ανάπτυξη - Συνθήκες ομοιόμορφης, δίκαιης και άνευ διακρίσεων προσβάσεως στην υποδομή - Παροχή αδειών σε σιδηροδρομικές εταιρείες - Κοινό καθεστώς - Μη εμπρόθεσμη μεταφορά στην εσωτερική έννομη τάξη)
   (2004/C 284/11)
   Γλώσσα διαδικασίας: η γαλλική
   Στην υπόθεση C-481/03, με αντικείμενο προσφυγή του άρθρου 226 ΕΚ λόγω παραβάσεως, ασκηθείσα στις 19 Νοεμβρίου 2003, Επιτροπή των Ευρωπαϊκών Κοινοτήτων (εκπροσωπουμένη από τον W. Wils) κατά Μεγάλου Δουκάτου του Λουξεμβούργου (εκπροσωπουμένου από τους S. Schreiner και M.Thill), το Δικαστήριο (πέμπτο τμήμα), συγκείμενο από τους J.-P. Puissochet, πρόεδρο του τμήματος, A. La Pergola και U. Lõhmus (εισηγητή), δικαστές, γενικός εισαγγελέας: L. A. Geelhoed, γραμματέας: R. Grass, εξέδωσε στις 30 Σεπτεμβρίου 2004 απόφαση με το εξής διατακτικό:
   
               1)
            
            
               Το Μεγάλο Δουκάτο του Λουξεμβούργου, παραλείποντας να θεσπίσει τις αναγκαίες νομοθετικές, κανονιστικές και διοικητικές διατάξεις για τη συμμόρφωσή του προς την οδηγία 2001/12/ΕΚ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2001, για τροποποίηση της οδηγίας 91/440/ΕΟΚ του Συμβουλίου για την ανάπτυξη των κοινοτικών σιδηροδρόμων, και προς την οδηγία 2001/13/ΕΚ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2001, για τροποποίηση της οδηγίας 95/18/ΕΚ του Συμβουλίου σχετικά με την παροχή αδειών σε σιδηροδρομικές επιχειρήσεις, παρέβη τις υποχρεώσεις που υπέχει από τις ως άνω οδηγίες.
            
         
               2)
            
            
               Καταδικάζει το Μεγάλο Δουκάτο του Λουξεμβούργου στα δικαστικά έξοδα.
            
         
      (1)  ΕΕ C 7 της 10.1.2004.